plato-philosophy.leges 2.658
ἆρʼ οὐκ ὀρθῶς λέγεταί τε τοῦτο καὶ πράττοιτʼ ἄν , εἰ ταύτῃ γίγνοιτο ; τάχʼ ἄν . ἀλλʼ , ὦ μακάριε , μὴ ταχὺ τὸ τοιοῦτον κρίνωμεν , ἀλλὰ διαιροῦντες αὐτὸ κατὰ μέρη σκοπώμεθα τοιῷδέ τινι τρόπῳ · τί ἄν , εἴ ποτέ τις οὕτως ἁπλῶς ἀγῶνα θείη ὁντινοῦν , μηδὲν ἀφορίσας μήτε γυμνικὸν μήτε μουσικὸν μήθʼ ἱππικόν , ἀλλὰ πάντας συναγαγὼν τοὺς ἐν τῇ πόλει προείποι , θεὶς νικητήρια , τὸν βουλόμενον ἥκειν ἀγωνιούμενον ἡδονῆς πέρι μόνον , ὃς δʼ ἂν τέρψῃ τοὺς θεατὰς μάλιστα , μηδὲν ἐπιταττόμενος ᾧτινι τρόπῳ , νικήσῃ δὲ αὐτὸ τοῦτο ὅτι μάλιστα ἀπεργασάμενος καὶ κριθῇ τῶν ἀγωνισαμένων ἥδιστος γεγονέναι—τί ποτʼ ἂν ἡγούμεθα ἐκ ταύτης τῆς προρρήσεως συμβαίνειν ; τοῦ πέρι λέγεις ; εἰκός που τὸν μέν τινα ἐπιδεικνύναι , καθάπερ Ὅμηρος , ῥαψῳδίαν , ἄλλον δὲ κιθαρῳδίαν , τὸν δέ τινα τραγῳδίαν , τὸν δʼ αὖ κωμῳδίαν , οὐ θαυμαστὸν δὲ εἴ τις καὶ θαύματα ἐπιδεικνὺς μάλιστʼ ἂν νικᾶν ἡγοῖτο · τούτων δὴ τοιούτων καὶ ἑτέρων ἀγωνιστῶν μυρίων ἐλθόντων ἔχομεν εἰπεῖν τίς ἂν νικῷ δικαίως ; ἄτοπον ἤρου · τίς γὰρ ἂν ἀποκρίνοιτό σοι τοῦτο ὡς γνοὺς ἄν ποτε πρὶν ἀκοῦσαί τε , καὶ τῶν ἀθλητῶν ἑκάστων αὐτήκοος αὐτὸς γενέσθαι ; τί οὖν δή ; βούλεσθε ἐγὼ σφῷν τὴν ἄτοπον ἀπόκρισιν ταύτην ἀποκρίνωμαι ; τί μήν ; εἰ μὲν τοίνυν τὰ πάνυ σμικρὰ κρίνοι παιδία , κρινοῦσιν τὸν τὰ θαύματα ἐπιδεικνύντα · ἦ γάρ ; πῶς γὰρ οὔ ; ἐὰν δέ γʼ οἱ μείζους παῖδες , τὸν τὰς κωμῳδίας · τραγῳδίαν δὲ αἵ τε πεπαιδευμέναι τῶν γυναικῶν καὶ τὰ νέα μειράκια καὶ σχεδὸν ἴσως τὸ πλῆθος πάντων . ἴσως δῆτα . ῥαψῳδὸν δέ , καλῶς Ἰλιάδα καὶ Ὀδύσσειαν ἤ τι τῶν Ἡσιοδείων διατιθέντα , τάχʼ ἂν ἡμεῖς οἱ γέροντες ἥδιστα ἀκούσαντες νικᾶν ἂν φαῖμεν πάμπολυ . τίς οὖν ὀρθῶς ἂν νενικηκὼς εἴη ; τοῦτο μετὰ τοῦτο · ἦ γάρ ; ναί . δῆλον ὡς ἔμοιγε καὶ ὑμῖν ἀναγκαῖόν ἐστιν φάναι τοὺς ὑπὸ τῶν ἡμετέρων ἡλικιωτῶν κριθέντας ὀρθῶς ἂν νικᾶν . τὸ γὰρ ἔθος ἡμῖν τῶν νῦν δὴ πάμπολυ δοκεῖ τῶν ἐν ταῖς πόλεσιν ἁπάσαις καὶ πανταχοῦ βέλτιστον γίγνεσθαι . τί μήν ;
Lemmas: ἆρα οὐ ὀρθός λέγω τε οὗτος καί πράσσω ἄν , εἰ ταύτῃ γίγνομαι ; τάχα ἄν . ἀλλά , ὦ μακάριος , μή ταχύς ὁ τοιοῦτος κρίνω , ἀλλά διαιρέω αὐτός κατά μέρος σκοπέω τοιόσδε τις τρόπος · τίς ἄν , εἰ ποτέ τις οὕτως ἁπλῶς ἀγών τίθημι ὅστις , μηδείς ἀφορίζω μήτε γυμνικός μήτε μουσικός μήτε ἱππικός , ἀλλά πᾶς συνάγω ὁ ἐν ὁ πόλις προλέγω , τίθημι νικητήριος , ὁ βούλομαι ἥκω ἀγωνίζομαι ἡδονή περί μόνος , ὅς δέ ἄν τέρπω ὁ θεατής μάλα , μηδείς ἐπιτάσσω ὅστις τρόπος , νικάω δέ αὐτός οὗτος ὅτι μάλα ἀπεργάζομαι καί κρίνω ὁ ἀγωνίζομαι ἡδύς γονεύω ποτέ ἄν ἡγέομαι ἐκ οὗτος ὁ πρόρρησις συμβαίνω ; τίς περί λέγω ; ἔοικα που ὁ μέν τις ἐπιδείκνυμι , καθά Ὅμηρος , ῥαψῳδία , ἄλλος δέ κιθαρῳδία , ὁ δέ τις τραγῳδία , ὁ δέ αὖ κωμῳδία , οὐ θαυμαστός δέ εἰ τις καί θαῦμα ἐπιδείκνυμι μάλα ἄν νικάω ἡγέομαι · οὗτος δή τοιοῦτος καί ἕτερος ἀγωνιστής μυρίος ἔρχομαι ἔχω λέγω τίς ἄν νικάω δίκαιος ; ἄτοπος ἔρομαι · τίς γάρ ἄν ἀποκρίνω σύ οὗτος ὡς γιγνώσκω ἄν ποτέ πρίν ἀκούω τε , καί ὁ ἀθλητής ἕκαστος αὐτήκοος αὐτός γίγνομαι ; τίς οὖν δή ; βούλομαι ἐγώ σύ ὁ ἄτοπος ἀπόκρισις οὗτος ἀποκρίνω ; τίς μήν ; εἰ μέν τοίνυν ὁ πάνυ μικρός κρίνω παιδίον , κρίνω ὁ ὁ θαῦμα ἐπιδείκνυμι · ἦ γάρ ; πῶς γάρ οὐ ; ἐάν δέ γε ὁ μέγας παῖς , ὁ ὁ κωμῳδία · τραγῳδία δέ ὁ τε παιδεύω ὁ γυνή καί ὁ νέος μειράκιον καί σχεδόν ἴσως ὁ πλῆθος πᾶς . ἴσως δῆτα . ῥαψῳδός δέ , καλός Ἰλιάς καί Ὀδύσσεια ἤ τις ὁ Ἡσιόδειος διατίθημι , τάχα ἄν ἐγώ ὁ γέρων ἡδύς ἀκούω νικάω ἄν φημί πάμπολυς . τίς οὖν ὀρθός ἄν νικάω εἰμί ; οὗτος μετά οὗτος · ἦ γάρ ; ναί . δῆλος ὡς ἐγώ καί σύ ἀναγκαῖος εἰμί φημί ὁ ὑπό ὁ ἡμέτερος ἡλικιώτης κρίνω ὀρθός ἄν νικάω . ὁ γάρ ἔθος ἐγώ ὁ νῦν δή πάμπολυς δοκέω ὁ ἐν ὁ πόλις ἅπας καί πανταχοῦ ἀγαθός γίγνομαι . τίς μήν ;